**ด่วนที่สุด**

สืบเนื่องจาก สพม.1 ได้จัดประชุมสร้างความรู้ความเข้าใจการใช้คู่มือการติดตามและประเมินผลการจัดการศึกษามัธยมศึกษา ประจำปีการศึกษา 2559 เมื่อวันที่ 8 สิงหาคม 2560 ณ อาคารหอประชุมพญาไท ซอยศรีอยุธยา 5 เขตราชเทวี กรุงเทพฯ ผู้เข้าประชุมประกอบด้วย ผู้อำนวยการโรงเรียน รองผู้อำนวยการโรงเรียนกลุ่มบริหารวิชาการ และครูผู้รับผิดชอบระบบสารสนเทศ ทั้งนี้ โดยให้สถานศึกษาทุกแห่งในสังกัด ตรวจสอบผลการดำเนินงานของตนเอง ตามเครื่องมือการติดตามและประเมินผลการจัดการศึกษามัธยมศึกษา ประจำปีการศึกษา 2559 แล้วรายงานผลด้วยระบบออนไลน์ผ่านทางเว็บไซต์ของสำนักบริหารงานการมัธยมศึกษาตอนปลาย (สมป.) **ภายในวันที่ 30 สิงหาคม 2560** นั้น

 บัดนี้ ใกล้ถึงกำหนดเวลาการรายงานผลการติดตามฯ ประจำปีการศึกษา 2559 แล้ว สพม.1 ขอให้สถานศึกษาทุกแห่งในสังกัด รีบดำเนินการรายงานผลด้วยระบบออนไลน์ผ่านทางเว็บไซต์ของสำนักบริหารงานการมัธยมศึกษาตอนปลาย (สมป.)ด่วนที่สุด ก่อน สพฐ. จะทำการปิดระบบ

 จึงเรียนมาเพื่อโปรดทราบและขอขอบคุณมา ณ โอกาสนี้